འདི་དག་གིས་རྒྱབ་ཁབ་དང་ཏང་གི་དབུ་ཁྲིད་འོག་ཏང་ཨུད་དང་སྲིད་གཞུང་གིས་དགོན་པ་དང་གྲྭ་བཙུན་ལ་ཕན་བདེ་གནང་བཞིན་པ་མཚོན་ལ།ང་ཚོ་ནི་ནང་པ་སངས་རྒྱས་པའི་ཆོས་སྒོར་ཞུགས་ཡོད་པས།སེམས་ཅན་ཐམས་ཅད་རང་གི་སྐྱེ་བ་སྔོན་མར་ཕ་མ་བྱེད་མྱོང་པས་ཕ་མར་མ་གྱུར་པ་གཅིག་ཀྱང་མེད་པར་ཤེས་དགོས་པ་དང་།མར་ཤེས་པའི་རྗེས་སུ་ད་ལྟའི་རང་གི་ཕ་མ་ལྟ་བུའི་རང་ལ་ཕན་ཐོགས་པ་བཞིན་དུ་དེ་དག་གིས་ཀྱང་རང་ལ་སྐྱེ་བ་སྔོན་མར་ཕན་ཐོགས་ཆེན་པོའི་སྒོ་ནས་བསྐྱངས་ཡོད་པའི་བཀའ་དྲིན་དྲན་དགོས་པ་དང་།བཀའ་དྲིན་ཡང་དྲན་ཙམ་གྱིས་མི་ཆོག་པར་དྲིན་གཟོ་དགོས་པ་དང་།རང་ཉིད་ཀྱིས་ཅི་འབྱོར་ཅི་ནུས་ཀྱིས་རང་ལ་དྲིན་ཞིག་བྱིན་པ་དེ་ལ་དྲིན་ལན་ཡང་དག་པ་ཞིག་འཇལ་བའི་འདུན་པ་སྐྱེས་ཏེ་བྱང་ཆུབ་ཀྱི་སེམས་བསྒོམ་པའི་རྒྱུ་འབྲས་མན་ངག་བདུན་གྱི་སྒོ་ནས་ཆོས་ཉམས་སུ་ལེན་དགོས་པ་འདི་ནི་རང་རང་གི་མི་ཚེའི་མདུན་ལམ་དང་རབ་ཏུ་བྱུང་བའི་ཉིང་དགོས་དང་རྒྱབ་ཁབ་དང་རང་མི་རིགས་དང་ཕ་མ་སོགས་ལ་ཕུལ་བའི་ལེགས་སྐྱེས་འདི་ནི་དྲན་ཅན་ལ་དྲིན་གཟོ་སྟངས་མཆོག་ཏུ་གྱུར་བ་ཞིག་ཡིན་པར་སེམས་སོ།།